I går hadde vi framføring av PBL og det gikk bra. Vi fikk også igjen eksamenskarakteren i rettslære. Jeg var nesten overbevist om at jeg kom til å stryke, siden det gikk så dårlig på psykologien, så jeg blei gledelig overraska og 1000 kilo lettere da jeg så at jeg hadde fått en D. Det er fortsatt ikke en veldig bra karakter (tilsvarer en 3'er), men jeg er kjempefornøyd! Hadde ikke forventa at det skulle gå så bra. :) Det gjorde dagen, for å si det sånn! :) Etter at alle hadde dratt hjem rundt 12, satt jeg aleine på skolen i noen timer og venta på Andreas. De timene brukte jeg på å tråle nettet etter oppskrifter og sånn, slik at jeg kunne bestemme meg for hva vi skulle lage i dag, slik at vi kunne få handla på veien hjem.
Vi kom hjem rundt kl. 21:40 i går, og da var vi passe slitne begge to. Vi satte på plass varene og så slang vi oss ned i sofaen. Jeg sovna etter bare ei lita stund, så ikke lenge etter gikk vi opp og la oss. Nå har jeg vært våken siden halv seks i dag og skjønner ingen ting. Eller jo, jeg skjønner det egentlig. Greia er at vi lot soveromsdøra stå åpen i nattt for å få litt luft inn på soverommet. Det synes selvfølgelig Stella er helt topp, så i fem-halv sekstida syntes hu at det var en god idé å begynne å dure mens hun gikk fram og tilbake i senga og forlangte kos. Jeg er ikke spesielt fan av katter i senga (blant annet fordi jeg er litt småallergisk), og i alle fall ikke på denne tida av døgnet, men jeg kunne jo på sett og vis takke meg selv. Det verste var at hu aldri ga seg heller, så til slutt var jeg så våken at jeg like gjerne kunne stå opp. Vurderer å legge med nedpå litt igjen etter å ha skrevet ferdig dette innlegget, men vi får se.
Vel, jeg tror jeg avslutter her for nå. Nå har jeg sittet her lenge nok, og dessuten har jeg ikke så skrekkelig mye mer å fortelle om for øyeblikket heller. ;)